als_Latn dik_Latn sag_Latn
Enca Haxhia del të jetë këngëtarja më e klikuar së fundi në You Tube, pasi kënga e saj e fundit “A po të pëlqen” po arrin shifrën e gjashtë milionë klikimeve.
Këngëtarja tashmë ka arritur të mbledhë më shumë klikime sesa dy bashkëpunimet, Tuna ft Ghetto Geasy dhe Dafina ft Ledri, duke u shpallur kështu edhe si hiti i kësaj vere, raporton Tribuna.
Vera 2014 solli shumë këngë, klipe, albume e fytyra të reja. Por nga me të përmendurat pa dyshim që kanë qenë duetet e Tunës me Ghetto Geasyn, “MMV”, dhe ai i Ledrit me këngëtaren Dafina Zeqiri, “Got Ur Back”, dhe ka pasur një garë të vazhdueshme se cila nga këto këngë do të jetë si hiti i kësaj vere.
Por në fund po del se epiteti i hitit të verës i takon një tjetër këngëtareve, bukuroshes Enca Haxhia dhe këngës “A po të pëlqen”. Kënga me videoklip ishte lansuar në kanalin “You Tube” më 28 korrik dhe deri më tani ka grumbulluar mbi 5 milionë e 600 mijë shikime.
Në anën tjetër, ‘MMV’, interpretuar nga Tuna dhe Getoar Selimi, ndonëse e publikuar dy javë para këngës së Encës ka arritur që t’i mbledhë mbi 4 milionë e 800 mijë shikime në këtë kanal, derisa dueti mes ish-të dashurve, Ledrit dhe Dafinës, ka kaluar vetëm 3 milionëshin, edhe është lansuar para të dyja këngëve të para.
als_Latn als_Latn als_Latn als_Latn als_Latn